Cine sunt polonezii care ne-au adus vaccinul în dube frigorifice.
Primele doze de vaccin au ajuns în Europa cu dubele unei firme din Polonia. SL Express are 99 de dube frigorifice. Cu mașina s-a putut asigura mai bine temperatura optimă decât cu avionul.
Duba cu vaccinul de la Pfizer poate fi comparată cu sania lui Moș Crăciun. La toți europenii așa au ajuns sau vor ajunge primele doze de vaccin de la Pfizer.Camioanele frigorifice aparțin unei companii poloneze. Firma SL Express se ocupă de nouă ani exclusiv de transportul un mărfuri care au nevoie de temperatură controlată. Adică medicamente, substanțe chimice, sau produse periculoase.Firma are 99 de dube noi cu care face transporturi în toată Europa dar și în alte colțuri ale lumii. Numele SL Express vine de la inițialele fondatorului și de la viteza cu care se face transportul.Dar sigur ne-am întrebat de ce vaccinul a venit cu duba și nu cu avionul. Răspunsul l-a dat chiar reprezentantul Pfizer în România.Gabriel Dină, director de programe Pfizer România: "În urma unei analize laborioase, minuțioase, aceasta a fost considerată modalitatea cea mai sigură de asigurare a continuității păstrării temperaturii.".